b'\n_START_ARTICLE_\nJanko Kav\xc4\x8di\xc4\x8d (kemik)\n_START_SECTION_\n\xc5\xbdivljenjepis\n_START_PARAGRAPH_\nKav\xc4\x8di\xc4\x8d je leta 1924 diplomiral na ljubljanski Tehni\xc5\xa1ki fakulteti (TF) in prav tam 1927 tudi doktoriral. Leta je 1928 diplomiral tudi na Filozofski fakulteti v Ljubljani. Od 1924 je bil zaposlen na ljubljanski TF, od 1936 kot izredni in od 1955 dalje pa kot redni profesor.\n_START_SECTION_\nDelo\n_START_PARAGRAPH_\nKav\xc4\x8di\xc4\x8d je sprva raziskoval \xc5\xa1krob, pozneje pa tehni\xc4\x8dne silikate in mineralna gradiva. Razvil je ve\xc4\x8d izumov in tehni\xc4\x8dnih izbolj\xc5\xa1av za proizvodnjo specialnih cementov in fosfatov. Sodeloval je pri razvoju slovenske kemijske terminologije in pri pripravi Splo\xc5\xa1nega tehni\xc5\xa1kega slovarja. Objavil je ve\xc4\x8d razprav, zlasti s podro\xc4\x8dja cementa in korozije.'